ცენტრალური ნერვული სისტემის პირველადი პოსტტრანსპლანტაციური ლიმფოპროლიფერაციული დაავადება

ცენტრალური ნერვული სისტემის პირველადი პოსტტრანსპლანტაციური ლიმფოპროლიფერაციული დაავადება (ინგ. Primary Central Nervous System Post-Transplantation Lymphoproliferative Disorder (PCNS-PTLD)) — ორგანოთა ტრანსპლანტაციის შემდეგ ჩატარებული თერაპიული იმუნოსუპრესიის ნერვული გართულება. კლინიკური გამოვლინებები მოიცავს ცხელებას, თავის ტკივილს, ჰემიპარეზს (სხეულის ერთი ნახევრის დამბლა), ატაქსიას, აფაზიას, გულყრას, გონებრივი სტატუსის ცვლილებებს. პათოლოგიური იმუნური წარმონაქმნები უმეტესად არის მრავლობითი და რადიოლოგიურ კვლევებზე (კომპიუტერული ტომოგრაფია, მაგნიტურ-რეზონანსული გამოსახულება) ახასიათებს პერივენტრიკულური (პარკუჭებთან ახლოს) მდებარეობა, კონტრასტის ჩართვა პერიფერიულად, რკალის სახით და გარშემო შეშუპება დიდ ფართობზე.

 მექანიზმი 
ორგანოების გადანერგვის შემდეგ პაციენტებს უტარდებათ იმუნოსუპრესია ორგანოს უარყოფის/მიუღებლობის რისკისა და იმუნური პასუხის შესამცირებლად. დასუსტებული იმუნური სისტემა ვეღარ ახერხებს ეპშტეინ-ბარის ვირუსით ინფიცირებული B-უჯრედების (რაც ყველა ადამიანის ორგანიზმშია, თუმცა, ლატენტურად) კონტროლს, რის გამოც ისინი განიცდის გამრავლებასა და მუტაციას.

 რესურსები ინტერნეტში 

 Cavaliere R, Petroni G, Lopes MB, Schiff D; International Primary Central Nervous System Lymphoma Collaborative Group. Primary central nervous system post-transplantation lymphoproliferative disorder: an International Primary Central Nervous System Lymphoma Collaborative Group Report. Cancer. 2010 Feb 15;116(4):863-70. doi: 10.1002/cncr.24834. PMID: 20052713; PMCID: PMC4113953
 Post-transplant lymphoproliferative disorder - Radiopaedia
 K Afshar, JM Kozuch, M Don, C Gaissert, E Golts. Primary central nervous system post-transplant lymphoproliferative Disorder in a lung transplant recipient despite reduction of immunosuppression. Transplantation Reports. Volume 10, Issue 1. 2025. 100172. ISSN 2451-9596. https://doi.org/10.1016/j.tpr.2025.100172

კატეგორია:ნერვული სისტემის დაავადებები